На основу члана 75. став 1. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон, 103/15, 99/16, 113/17, 95/18, 31/19, 72/19, 149/20, 118/21, 118/21 – др. закон, 138/22, 92/23 и 94/24),

Влада доноси

У Р Е Д Б У

O ИЗМЕНАМА УРЕДБЕ О БУЏЕТСКОМ РАЧУНОВОДСТВУ

Члан 1.

У Уредби о буџетском рачуноводству („Службени гласник РС”, бр. 125/03, 12/06 и 27/20), у члану 4. тачка 8) мења се и гласи:

„8) Стручно лице је лице које у циљу професионалног усавршавања похађа обуке, стручне курсеве, семинаре и предавања у складу са начином и програмом стручног оспособљавања за вођење пословних књига, састављање и презентацију финансијских извештаја и у складу са Међународним рачуноводственим стандардима за јавни сектор и које није кажњавано за кривична дела која га чине неподобним за обављање послова из области рачуноводства;”.

Тачка 9) брише се.

Члан 2.

Члан 19. мења се и гласи:

„Члан 19.

Вођење пословних књига, припрему, подношење и објављивање финансијских извештаја корисника буџетских средстава и организација обавезног социјалног осигурања, као и корисника средстава Републичког фонда за здравствено осигурање, обавља стручно лице из члана 4. тачка 8) ове уредбе.

Услови за оспособљавање стручних лица ближе се уређују на начин и у складу са програмом из члана 4. тачка 8) ове уредбе који доноси министар надлежан за послове финансија, на предлог Комисије за праћење применe Међународних рачуноводствених стандарда за јавни сектор, у складу са законом којим се уређује буџетски систем.”.

Члан 3.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-13341 /2024

У Београду, 10. јануара 2025. године

В Л А Д А

ПРЕДСЕДНИК

Милош Вучевић, с.р.